CELEX: 52012PC0779
Language: lt
Date: 2012-12-19
Title: Pasiūlymas TARYBOS SPRENDIMAS kuriuo nustatoma pozicija, kurios Europos Sąjunga turi laikytis Tarptautinėje javų taryboje, dėl 1995 m. Prekybos javais konvencijos galiojimo pratęsimo

|
			
		
		
		52012PC0779
		
			Pasiūlymas TARYBOS SPRENDIMAS kuriuo nustatoma pozicija, kurios Europos Sąjunga turi laikytis Tarptautinėje javų taryboje, dėl 1995 m. Prekybos javais konvencijos galiojimo pratęsimo /* COM/2012/0779 final - 2012/0362 (NLE) */
			
				
		
		
			
			   	AIŠKINAMASIS MEMORANDUMAS
1.           Bendrija Tarybos sprendimu
96/88/EB[1] sudarė 1995 m. Prekybos javais
konvenciją (toliau – Konvencija), kuri galiojo iki 1998 m. birželio
30 d. ir kurios galiojimas vėliau buvo reguliariai pratęsiamas.
Konvencija, kurios galiojimas Tarptautinės javų tarybos sprendimu
paskutinį kartą pratęstas 2011 m. birželio mėn.,
galioja iki 2013 m. birželio 30 d.
2.           Konvencijos galiojimo
pratęsimas dar vienam, ne ilgesniam kaip dvejų metų laikotarpiui
atitinka Sąjungos interesus.
3.           Jei Konvencija bus pratęsta, ES toliau privalės
mokėti įnašus į Tarptautinės javų tarybos, kuri
administruoja 1995 m. Prekybos javais konvenciją ir 1999 m.
Pagalbos maistu konvenciją, administravimo biudžetą. ES biudžete
tokie įnašai yra įtraukti į 05 06 01 punktą
(tarptautiniai susitarimai žemės ūkio srityje).
4.           Šio pasiūlymo tikslas –
prašyti Tarybos įgalioti Komisiją Tarptautinėje javų
taryboje Sąjungos vardu balsuoti už Prekybos javais konvencijos galiojimo
pratęsimą iki 2015 m. birželio 30 d.
2012/0362 (NLE)
Pasiūlymas
TARYBOS SPRENDIMAS
kuriuo nustatoma pozicija, kurios Europos
Sąjunga turi laikytis Tarptautinėje javų taryboje, dėl 1995 m.
Prekybos javais konvencijos galiojimo pratęsimo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnį
kartu su 218 straipsnio 9 dalimi,
atsižvelgdama į Komisijos
pasiūlymą,
kadangi:
(1)       Bendrija Tarybos sprendimu
96/88/EB[2]
sudarė 1995 m. Prekybos javais konvenciją, kurios galiojimas
buvo reguliariai pratęsiamas dvejų metų laikotarpiams. Ši
Konvencija, kurios galiojimas Tarptautinės javų tarybos sprendimu
paskutinį kartą pratęstas 2011 m. birželio mėn.,
galioja iki 2013 m. birželio 30 d. Konvencijos galiojimo
pratęsimas atitinka Sąjungos interesus. Todėl Prekybos javais
konvencijoje Sąjungai atstovaujanti Komisija turėtų būti
įgaliota balsuoti už tokį pratęsimą,
NUSPRENDĖ: 
1 straipsnis
Pozicija, kurios Sąjunga turi laikytis
Tarptautinėje javų taryboje, yra balsuoti už 1995 m. Prekybos
javais konvencijos galiojimo pratęsimą dar vienam, ne ilgesniam kaip
dvejų metų laikotarpiui.
Komisija yra įgaliojama išreikšti
šią poziciją Tarptautinėje javų taryboje.
2
straipsnis
Šis sprendimas
įsigalioja jo priėmimo dieną.
Priimta Briuselyje
                                                                       Tarybos
vardu
                                                                       Pirmininkas
FINANSINĖ TEISĖS AKTO PASIŪLYMO
PAŽYMA
 Politikos sritis – žemės ūkio ir kaimo plėtra Veikla – žemės ūkio ir kaimo plėtros politikos tarptautiniai aspektai 
 Priemonės pavadinimas – 1995 m. prekybos javais konvencijos galiojimo pratęsimas 
1.           BIUDŽETO EILUTĖ IR IŠLAIDŲ KATEGORIJA
4 išlaidų kategorija. ES – pasaulinio
masto partnerė
05 06 01. Tarptautiniai susitarimai
žemės ūkio srityje
2.           BENDRIEJI FINANSINIAI DUOMENYS
2.1.        Bendra priemonei skirto asignavimo suma (veiklos
asignavimai): 0,833 mln.
EUR
2.2.        Taikymo laikotarpis – nuo 2013-07-01 iki 2015-06-30
2.3.        Bendroji daugiametė išlaidų sąmata
(milijonais EUR), jei biudžeto valdymo institucija patvirtins 2014 ir
2015 m. biudžetą
   || 2013–2014 m. || 2014–2015 m. || Iš viso 
 Įsipareigojimai || 0,406 || 0,427 || 0,833 
 Mokėjimai || 0,406 || 0,427 || 0,833 
2.4.        Suderinamumas
su finansinėmis programomis ir finansine perspektyva
X       Pasiūlymas
atitinka esamas finansines programas
2.5.        Finansinis poveikis įplaukoms
X       Finansinių
pasekmių nėra (įskaitant techninius priemonės
įgyvendinimo aspektus)
3.           BIUDŽETO
YPATYBĖS
 Išlaidų rūšis || Naujas || ELPA įnašas || Šalių kandidačių įnašai || Finansinės perspektyvos išlaidų kategorija 
 Prival. || Dif. || NE || NE || NE || 4. ES – pasaulinio masto partnerė 
4.           TEISINIS PAGRINDAS
Sutarties dėl Europos Sąjungos
veikimo 207 straipsnis kartu su 218 straipsnio 9 dalimi.
5.           APRAŠYMAS IR PAGRINDAS
5.1.        Bendrijos intervencijos poreikis
Atsižvelgiant į ES ekonominę
reikšmę, ypač žemės ūkio sektoriuje, jai turi būti
atstovaujama tarptautiniuose žemės ūkio susitarimuose, kurie laikomi
svarbia priemone, padedančia stebėti pasaulines tendencijas ir ginti
Sąjungos interesus, susijusius su atitinkamais produktais.
Narystės įnašai, kuriuos
Tarptautinei javų tarybai (TJT) moka ES, padeda įgyvendinti
tarptautinių susitarimų tikslus. TJT, būdama atsakinga už
1995 m. Prekybos javais konvencijos ir 1999 m. Pagalbos maistu
konvencijos administravimą, skatina siekti tokių susitarimų
tikslų kaip tarptautinis bendradarbiavimas, statistinės informacijos
mainai, rinkos tendencijų prognozavimas ir kt., ir Pagalbos maistu
konvencijos tikslo – garantijos, kad Europos Sąjunga užtikrintų
besivystančioms šalims bent minimalią pagalbą maistu. Todėl
dalyvavimas šiose konvencijose atitinka ES interesus.
Narystės įnašai nustatomi
kiekvienais metais ir mokami tol, kol ES yra konvencijų šalis.
Akivaizdu, kad, jei ES reikėtų
savarankiškai vykdyti veiklą, kurią vykdo TJT, visos tokios veiklos
išlaidos būtų gerokai didesnės nei išlaidos narystės
įnašams.
5.2.        Numatomi veiksmai ir susitarimai dėl biudžetinės
intervencijos
ES Tarptautinei javų tarybai kasmet moka
narystės įnašus ir jie turi būti mokami, kol ES yra konvencijas
pasirašiusioji šalis.
Europos Komisija visateisiškai dalyvauja TJT
veikloje ir naudojasi visais narystės teikiamais privalumais.
6.           FINANSINIS POVEIKIS
6.1.        Bendras finansinis poveikis
veiklos asignavimams
Įsipareigojimai
(tūkstantųjų tikslumu): 0,833 mln. EUR dvejų metų
laikotarpiui, t. y. 0,406 mln. EUR 2013–2014 m. ir
0,427 mln. EUR 2014–2015 m.
6.2.        Apskaičiavimas
Abiejų minėtų konvencijų
taikymo išlaidos apmokamos iš visų Prekybos javais konvenciją
pasirašiusių šalių metinių įnašų.
Kiekvienos
valstybės narės įnašas proporcingai nustatomas pagal jai
skirtų balsų skaičių ir pagal jos svarbą
tarptautinėje rinkoje.
Iš viso pagal Prekybos javais
konvenciją skiriama 2000 balsų, iš kurių 2013–2014 m. ir
2014–2015 m. Europos Sąjungai numatyta skirti 380. 2013–2014 m.
planuojamos išlaidos vienam balsui – 1,070 EUR, todėl ES įnašas
sudarys 0,406 mln. EUR. Atsižvelgiant į pakoreguotą už
vieną balsą skiriamą sumą, apskaičiuota, kad
2014–2015 m. išlaidos sudarys 0,427 mln. EUR. Į šias sumas
jau įskaičiuotas 10 % patikimumo ribos padidėjimas
(valiutos kursai, neplanuoti organizaciniai pokyčiai ir kt.).
Skaičiavimams nustatytas EUR ir GBP santykis – 1,25 ir 1.
7.           POVEIKIS DARBUOTOJŲ IR ADMINISTRACINĖMS
IŠLAIDOMS
7.1.        Poveikis žmogiškiesiems ištekliams
 Etatų rūšis || Darbuotojai, skiriami priemonei valdyti iš esamų išteklių || Iš viso || Su priemone susijusių užduočių aprašymas 
 Nuolatinių darbuotojų etatų skaičius || Laikinųjų darbuotojų etatų skaičius ||   
 Nuolatiniai pareigūnai arba laikinieji darbuotojai || A B C || 0,2 0,1 – || – – – || 0,2 0,1 – || Pasirengimas dalyvauti TJT posėdžiuose ir tolesnėje veikloje 
 Kiti žmogiškieji ištekliai || – || – || – ||   
 Iš viso || 0,3 || – || 0,3 ||   
7.2.        Bendras žmogiškųjų
išteklių finansinis poveikis
 Žmogiškųjų išteklių rūšis || Suma EUR || Apskaičiavimo metodas 
 Pareigūnai Laikinieji darbuotojai || 36 600 || 0,3 x 122 000 
 Kiti žmogiškieji ištekliai ||   ||   
 Iš viso || 36 600 ||   
8.           TOLESNI VEIKSMAI IR VERTINIMAS
8.1.        Tolesni veiksmai
Komisijos tarnybos visapusiškai dalyvaus
įvairiuose TJT administracinių komitetų ir tarybos – už
biudžetinių įnašų nustatymą atsakingų organizacijos
valdymo organų – posėdžiuose.
Posėdžių ataskaitos ir priimti
sprendimai skelbiami ir laisvai prieinami nariams.
9.           KOVOS SU SUKČIAVIMU PRIEMONĖS
ES įnašų mokėjimas ir
kontrolė tikrinami laikantis TJT numatytų taisyklių.
Konkreti audito ir kontrolės tvarka
nustatyta remiantis šios tarptautinės organizacijos teisiniu pagrindu.
Šios
organizacijos sąskaitas tvirtina nepriklausomas išorės auditorius.
Tvirtinimo pažyma teikiama kompetentingai TJT įstaigai patvirtinti ir
paskelbti.
[1]               OL L 21,
1996 1 27, p. 47.
[2]                      OL L 21, 1996 1 27, p. 47.